REGLAMENT DE RÈGIM INTERN DE L'INSTITUT UNIVERSITARI MULTIDISCIPLINAR PER A L'ESTUDI DEL MEDI ""RAMÓN MARGALEF"" DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/554)
  + [Valencià](/va/acuerdo/554)






Selector de idioma

Leer

* [Español](/es/acuerdo/554)
* [Valencià](/va/acuerdo/554)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI MULTIDISCIPLINAR PER A L'ESTUDI DEL MEDI ""RAMÓN MARGALEF"" DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI MULTIDISCIPLINAR PER A L'ESTUDI DEL MEDI ""RAMÓN MARGALEF"" DE LA UNIVERSITAT D'ALACANT

Data d'aprovació
:   28/02/2007

Data de publicació
:   09/03/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=554.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/554)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/554)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI MULTIDISCIPLINAR PER A L'ESTUDI DEL MEDI ""RAMÓN MARGALEF"" DE LA UNIVERSITAT D'ALACANT&url=https://www.boua.ua.es/va/acuerdo/554)

**Títol:** REGLAMENT DE RÈGIM INTERN DE L'INSTITUT UNIVERSITARI MULTIDISCIPLINAR PER A L'ESTUDI DEL MEDI ""RAMÓN MARGALEF"" DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 28 de febrer de 2007

REGLAMENT DE RÈGIM INTERN DE L’INSTITUT UNIVERSITARI  MULTIDISCIPLINAR PER A L’ESTUDI DEL MEDI "RAMÓN MARGALEF" DE LA UNIVERSITAT D’ALACANT  
   
   
   
 ÍNDEX  
   
 TÍTOL PRELIMINAR  
 Artícle 1. Naturalesa  
 Artícle 2. Competències  
 Artícle 3. Composició  
 Artícle 4. Procediment i condicions d’incorporació a l’Institut Universitari d’Investigació  
   
 TÍTOL I: ÒRGANS DE L’INSTITUT UNIVERSITARI D’INVESTIGACIÓ  
 Artícle 5. Òrgans de l’Institut Universitari d’Investigació  
 CAPÍTOL I: ÒRGANS COL¿LEGIATS  
 SECCIÓ 1a: CONSELL D’INSTITUT UNIVERSITARI D’INVESTIGACIÓ  
         Artícle 6. Competències  
         Artícle 7. Composició  
         Artícle 8. Convocatòria d’eleccions   
         Artícle 9. Comissió Electoral  
         Artícle 10. Procediment electoral  
 SECCIÓ 2a: COMISSIÓ PERMANENT DEL CONSELL D’INSTITUT UNIVERSITARI D’INVESTIGACIÓ  
         Artícle 11. Competències  
         Artícle 12. Composició  
         SECCIÓ 3a: FUNCIONAMENT DELS ÒRGANS COL¿LEGIATS  
 Artícle 13. Règim de sessions del Consell d’Institut Universitari d’Investigació  
 Artícle 14. Règim de sessions de la Comissió Permanent del Consell d’Institut Universitari d’Investigació  
         Artícle 15. Règim jurídic i funcionament dels òrgans col¿legiats  
     CAPÍTOL II: ÒRGANS UNIPERSONALS  
 SECCIÓ 1a: DIRECTOR DE L’INSTITUT UNIVERSITARI D’INVESTIGACIÓ  
         Artícle 16. Competències   
         Artícle 17: Elecció   
         Artícle 18. Mandat, remoció, nomenament i cessament  
 SECCIÓ 2a: SECRETARI DE L’INSTITUT UNIVERSITARI D’INVESTIGACIÓ  
         Artícle 19. Nomenament, substitució i cessament  
         Artícle 20. Funcions  
             CAPÍTOL III: UNITATS D'INVESTIGACIÓ   
                       Article 21. Unitats d'investigació   
                       Article 22. Creació, modificació i supresió d’unitats d’investigació   
                       Article 23. Coordinadors de les unitats d'investigació   
                       Article 24. Remoció i cessament  dels coordinadors de les unitats d’investigació  
                       Article 25. Funcionament   
   
 TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA  
                      Article 26. Pla d’investigació i docència  
                      Article 27. Mitjans materials  
                      Article 28. Gestió pressupostària  
   
   
            
   
   
 TÍTOL III:  REFORMA DEL  REGLAMENT   
                      Article 29. Reforma del Reglament   
   
 DISPOSICIÓ ADDICIONAL   
   
 DISPOSICIONS TRANSITÒRIES   
 Primera. Mandat dels membres del Consell d'Institut Universitari d'Investigació   
 Segona. Mandat del director de l'Institut Universitari d'Investigació   
   
 DISPOSICIÓ FINAL  
  \_\_  
 TÍTOL PRELIMINAR  
 Article 1. Naturalesa  
 L’Institut Universitari multidisciplinar per a l’Estudi del Medi "Ramón Margalef" és l’òrgan dedicat a investigació científica i tècnica en matèria d’estudi  del medi.  
   
 Article 2. Competències  
 Corresponen a l’Institut Universitari d’Investigació les competències següents:  
 a-    Promoure, desenvolupar i avaluar els seus plans i programes d’investigació.  
 b-    Organitzar i desenvolupar programes i estudis de postgrau i especialització, amb l’informe previ dels departaments en els quals s’integren les àrees de coneixement implicades en aquests programes o estudis.  
 c-    Fomentar l’especialització i l’actualització científica i técnica.  
 d-    Proporcionar assesorament científic i tècnic a persones físiques o entitats públiques o privades en l’àmbit de les seues competències.  
 e-    Cooperar amb els altres òrgans de la Universitat en la realització de les seues funcions.  
 f-    Promoure contractes amb persones, universitats o entitats públiques o privades per a la realització de treballs de caràcter científic i tècnic, així com per al desenvolupament dels ensenyaments d’especialització o activitats específiques de formació.  
 g-    Qualsevol altra comesa que els assignen les lleis, l’Estatut i els reglaments de la Universitat.   
   
 Article 3. Composició  
 1.Pertanyen a l’Institut Universitari d’Investigació:  
 a-    El personal docent i investigador doctor que s’incorpore a aquest, autoritzat pels diferents departaments universitaris.  
 b-    Els becaris d’investigació adscrits a l’Institut.  
 c-    Els investigadors propis contractats o assignats a aquest, d’acord amb les normes i convenis reguladors.  
 d-    L’alumnat matriculat en els seus ensenyaments.  
 e-    El personal d’administració i serveis adscrit a l’Institut.  
 2. L’institut podrà nomenar invetigadors honorífics a científics de mérit internacional i extensa carrera investigadora que mantinguin una especial relació amb l’Institut. Serà d’aplicació en aquests nomenaments l’establit en l’article 160.3 del Estatut de la Universitat d’Alacant.  
   
 Article 4. Procediment i condicions d’incorporació a l’Institut Universitari d’Investigació  
 L’incorporació a l’Institut Universitari d’Investigació del personal docent i investigador es farà de la manera següent:  
 a-    Sol¿licitud individual i formal per part de l’aspirant, dirigida a la Direcció del Institut, adjuntant el seu currículum vitae i l’aval de, almeyns, dos membres del personal docent i investigador doctor de l’Institut. Serà requisit necessari aportar un informe motivat, on s’expressen les raons de la seua petició i es justique la seua qualitat investigadora.  
 b-    Al costat de la sol.licitud  haurà d’acompanyar-se l’autorització del departament i, si escau, de l’institut universitari o centre d’investigació del qual forme part l’investigador en el moment de formular la sol¿licitud.  
 c-    Aprovació, pel Consell d’Institut Universitari d’Investigació, que requerirà el vot favorable de dos terceres parts dels  assistents, inclosos els vots delegats, a la sessió que es considere aquesta sol¿licitud.  
 d-    Comunicació al vicerector amb compentències en la matèria d’aquest acord.  
   
 TÍTOL I: ÒRGANS DE L’INSTITUT UNIVERSITARI D’INVESTIGACIÓ  
   
 Article 5. Òrgans de l’Institut Universitari d’Investigació  
 El govern, la representació i l’administració de l’Institut s’articula a través dels òrgans següents:  
 a-    Col¿legiats:   
     El Consell d’Institut Universitari d’Investigació.  
     La Comissió Permanent del Consell d’Institut Universitari d’Investigació.  
 b-    Unipersonals:  
     El director de l’Institut Universitari d’Investigació.  
     El secretari de l’Institut Universitari d’Investigació.  
   
 CAPÍTOL I: ÒRGANS COL¿LEGIATS  
   
 SECCIÓ 1a: CONSELL D’INSTITUT UNIVERSITARI D’INVESTIGACIÓ  
   
 Article 6. Competències  
 Corresponen al Consell d’Institut Universitari d’Investigació les competències següents:  
 a-    Elaborar i aprovar la proposta de Reglament de règim intern, així com la modificació d’aquest.  
 b-    Elegir i remoure, si escau, el director de l’Institut.  
 c-    Elegir i remoure, si escau, els representants de l’Institut en les diferents comissions de la Universitat.  
 d-    Participar en els procediments d’avaluació del personal docent i investigador.  
 e-    Participar en els procediments d’avaluació, certificació i acreditació de la Universitat que afecten les seues activitats.  
 f-    Aprovar la proposta de pressupost i la liquidació de comptes d’aquest.  
 g-    Establir les necessitats de personal i materials que siguen necessàries per al desenvolupament de les activitats de l’Institut, i gestionar els espais i mitjans materials de què dispose.  
 h-    Aprovar el pla d’investigació i docència i la memòria anual del Departament, abans de l’inici de cada curs acadèmic.  
 i-    Aprovar l’informe previ d’adscripció dels seus membres a altres instituts universitaris d’investigació, com també els informes sobre recepció de membres de altres departaments o instituts.  
 j-    Proposar programes i estudis de postgrau i especialització en matèries pròpies de l’Institut o en col¿laboració amb altres departaments, instituts universitaris d’investigació o altres centres.  
 k-    Conèixer, coordinar i difondre les activitats investigadores dels membres de l’Institut.  
 l-    Fixar els criteris per a avaluar i supervisar, si escau, l’activitat investigadora dels seus membres.  
 m-    Conèixer, mitjançant l’informe del director, l’estat d’execució del pressupost assignat pel Consell de Govern de la Universitat.  
 n-    Qualsevol altra que li atribuïsca la normativa vigent.  
   
 Article 7. Composició  
 1.    El Consell d’Institut Universitari d’Investigació, òrgan de govern d’aquest, està format per:  
 a-    Tots els membres doctors adscrits.  
 b-    Un representant del personal d’administració i serveis destinat en el centre.  
 c-    Un representant dels becaris d’investigació adscrits.  
 d-    Un representant de l’alumnat matriculat en els ensenyaments de postgrau que, si escau, impartisca l’Institut.  
 2.    La part electiva del Consell d’Institutes renovarà cada dos anys, mitjançant eleccions convocades a aquest efecte pel director, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.  
   
 Article 8. Convocatòria d’eleccions  
 1.    L'elecció dels representants es realitzarà mitjançant sufragi universal, lliure, igual, directe i secret, portant-se a terme necessàriament dintre del període lectiu i sense que pugui coincidir amb els terminis de convocatòria d'exàmens ordinaris.   
 2.    Seran electors i elegibles els membres de l'Institut que, en el seu respectiu àmbit, es trobin en servei actiu i efectiu, estiguin adscrits o matriculats per la modalitat de matrícula ordinària.   
 3.    Cap persona podrà exercir el dret de sufragi actiu i passiu en més d'un cos electoral. Els electors que pertanyin a més d'un haurien de comunicar a la Comissió Electoral, en el termini establert, l'adscripció a aquell en el qual desitgin exercir el seu dret de sufragi. En altre cas, la Comissió Electoral, d'ofici, adscriurà a l'elector al cos i circumscripció menys nombrós d'entre els quals formi part.   
 4.    Les eleccions seran convocades un mes abans de la finalització del mandat, en sessió del Consell d'Institut, durant la qual s'aprovarà el calendari electoral i es procedirà al sorteig dels membres de la Comissió Electoral.   
 5.    El calendari electoral inclourà les següents dates i terminis:   
   
 a- Data d'exposició pública del cens electoral provisional.   
   
 b- Termini de presentació de reclamacions contra el cens provisional.   
   
 c- Data de publicació del cens definitiu.   
   
 d- Termini de presentació de candidatures.   
   
e- Data de proclamació provisional de candidats.   
   
 f- Termini de presentació de reclamacions contra l'acte de proclamació provisional de candidats.   
   
 g- Data de proclamació definitiva de candidats.   
   
 h- Termini per a realitzar el vot anticipat.   
   
 i- Termini de campanya electoral.   
   
 j- Data de la jornada de votació i horari.   
   
 k- Data de proclamació provisional de candidats electes.   
   
 l- Termini de presentació de reclamacions contra l'acte de la proclamació provisional de candidats electes.   
   
 m- Data de proclamació definitiva de candidats electes.   
 6.    La convocatòria d'eleccions, juntament amb el calendari electoral, es farà pública en els taulers d'anuncis de l'Institut i, si escau, en la seva pàgina web, i serà remès al Consell d'Alumnes.   
 7.    El sufragi és un dret personal i indelegable, sense que sigui admissible el vot per correu. L'exercici del vot de forma anticipada es realitzarà en els termes previstos en el present Reglament.   
 8.    L'elector podrà sol¿licitar exercir el seu dret a vot anticipat a la Comissió Electoral, a través de la Secretaria de l'Institut. Una vegada comprovada la identitat de l'elector, el president de la Comissió Electoral expedirà a l'elector una certificació de la seua pertinença al Consell d'Institut, un sobre grandària gran, altre petit i la papereta de votació.   
 9.    L'elector, dintre del termini establert a aquest efecte, introduirà la papereta en el sobre de menor grandària, i aquest, juntament amb la certificació de la seua pertinença al Consell d'Institut, al seu torn, en el de grandària major. El sobre major, signat per l'inrevés, ho dirigirà al president de la Comissió Electoral a través de la Secretaria de l'Institut.   
 10.     La Comissió Electoral farà arribar la documentació relativa als vots anticipats al president de la mesa corresponent.   
 11.    Una vegada finalitzada la votació i realitzada l'oportuna comprovació d'absència de vot presencial concurrent es procedirà a l'anotació de vot en el cens, s'obrirà el sobre major davant els membres de la taula i es dipositarà el sobre petit dintre de la urna, procedint seguidament a barrejar els diferents vots, abans d'obrir la urna per a l'escrutini  
   
 Article 9. Comissió electoral  
 1.    La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d’administració i serveis, que serà el secretari, i un estudiant, que actuarà com a vocal, tots ells adscrits a l’Institut.  
 Els membres de la Comissió Electoral, així com els seus suplents, seran designats mitjançant sorteig públic celebrat en el Consell d’Institut.   
 2.    Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d’un determinat col¿lectiu, el director de l’Institut Universitari d’Investigació podrà variar la composició de la Comissió Electoral i fer un nou sorteig per a designar els nous membres.  
 3.    Les competències de la Comissió Electoral són:  
 a-    Publicar el cens provisional d’electors.   
 b-    Resoldre, si escau, les reclamacions contra el cens provisional i aprovar el cens definitiu.  
 c-    Proclamar provisionalment les candidatures presentades, una vegada comprovades les causes d’inelegibilitat.  
 d-    Resoldre, si escau, les reclamacions contra la proclamació provisional de candidats i fer-ne la proclamació definitiva.  
 e-    Constituir-se en mesa electoral, el dia fixat per a l’acte de la votació.   
 f-    Proclamar provisionalment els candidats electes.  
 g-    Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
 h-    Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.  
 4.    La Comissió Electoral tindrà la seua seu en la Secretaria de l’Institut, on es remetran les consultes i reclamacions dirigides.  
 5.    Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels seus membres.  
 6.    Els acords de la Comissió Electoral són recurribles en alçada davant el rector de la Universitat d’Alacant.  
 7.    Finalitzat el procés electoral, la Comissió Electoral remetrà a la Secretaria de l’Institut tota la documentació derivada perquè l’arxive i la custodie.  
   
 Article 10. Procediment electoral  
 1.    Els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Els suplents substituiran els seus respectius titulars en cas d’absència d’aquests.  
 Si per incompareixença d’alguns dels membres de la mesa electoral no fòra possible constituir-la, aquells que es troben presents podran designar les personas més idònies, i sempre que siga possible dins del mateix col¿lectiu, per a garantir el bon desenvolupament de l’elecció, o encomanar aquesta designació al director de l’Institut.  
 2.    Quan el nombre de representants a elegir siga igual o superior al d’electors, els integrants del col¿lectiu en el qual es donen aquestes circumstàncies seran proclamats, per la Comissió Electoral, membres del Consell d’Institut.  
 3.    Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamats com a membres del Consell d’Institut aquests candidats.  
 4.    Quan dos o més candidats obtinguen el mateix nombre de vots, es donarà preferència per a proclamar-lo com a membre del Consell d’Institut Universitari d’Investigació al candidat que porte més temps vinculat a la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegit el de major edat.  
   
 SECCIÓ 2a: COMISSIÓ PERMANENT DEL CONSELL D’INSTITUT UNIVERSITARI D’INVESTIGACIÓ  
   
 Article 11. Competències  
 Les competències de la Comissió Permanent seran les que li delegue el Consell d’Institut Universitari d’Investigació. No seran delegables les establides en els apartats a), b), c) f) i j) de l’article 6 d’aquest Reglament.  
   
 Article 12. Composició  
 La Comissió Permanent del Consell d’Institut Universitari d’Investigació estarà formada per:  
     El director de l’Institut Universitari d’Investigació  
     El secretari de l’Institut Universitari d’Investigació  
     El coordinador de cada unitat d’investigació, que actuarà com representant dels investigadors d’aquesta.  
     El representant dels becaris d’investigació adscrits.  
     El representant dels estudiants, si escau.  
     El representant del personal d’administració i serveis  
   
 SECCIÓ 3a: FUNCIONAMENT DELS ÒRGANS COL¿LEGIATS  
   
 Article 13. Règim de sessions del Consell d’Institut Universitari d’Investigació  
 El Consell d’Institut es reunirà:  
 a-    En sessió ordinària, almenys dues vegades al semestre.  
 b-    En sessió extraordinària, sempre que siga convocat pel director, a iniciativa pròpia o quan ho sol¿licite, almenys, una cinquena part dels seus membres.  
 Presidirà les sessions el director de l’Institut, i actuarà com a secretari el de l’Institut.  
 Podran assistir a les reunions del Consell de l'Institut, amb caràcter informatiu, amb veu però sense vot, altres membres de l'Institut, així com els investigadors honorífics, prèvia petició al president del Consell, qui informarà al principi de la sessió, per a la seua aprovació, si escau.  
   
 Article 14. Règim de sessions de la Comissió Permanent del Consell d’Institut Universitari d’Investigació  
 La Comissió Permanent del Consell d’Institut es reunirà tantes vegades com siga necessari, a instància del director o quan ho sol¿liciten, almenys, una cinquena part dels seus membres.  
 Presidirà les sessions el director de l’Institut, i actuarà com a secretari el de l’Institut.  
   
   
 Article 15. Règim jurídic i funcionament dels òrgans col¿legiats  
 1.    La  convocatòria dels òrgans col¿legiats, que es comunicarà preferentment per via electrònica, correspondrà al seu president i haurà de ser notificada assegurant que la reben els seus membres amb una antelació mínima de quaranta-vuit hores, excepte els casos d’urgència.  
 La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.  
 L’ordre del dia serà fixat pel president, que tindrà en compte, si escau, les peticions dels altres membres formulades amb prou antelació.  
 El president inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.  
 2.    Excepte disposició contrària d’aquest Reglament, el quòrum per a la vàlida constitució dels òrgans col¿legiats a l’efecte de celebració de sessions, deliberacions i presa d’acords requerirà la presència del president i secretari o, si escau, dels qui els substituïsquen, i de la meitat almenys de la resta de components, en primera convocatòria.  
 Si no hi haguera quòrum, l’òrgan col¿legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència del president i secretari, o dels seus substituts, i l’assistència de la tercera part dels membres de l’òrgan.  
 3.    Els acords seran adoptats per la majoria simple dels assistents a la sessió, excepte els casos en els quals la normativa vigent establisca una altra majoria.   
 Excepte la previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.  
 No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col¿legiat i siga declarada la urgència de l’assumpte pel vot favorable de la majoria absoluta.  
 4.    Els membres de l’òrgan col¿legiat podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol¿licitar la transcripció íntegra de la seua intervenció o proposta, sempre que aporten en l’acte o en el termini que assenyale el president el text que s’hi corresponga fidelment, i es farà constar així en l’acta o unint-ne a aquesta una còpia.  
 Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.  
 Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol¿licite una cinquena part, almenys, dels assistents.  
 5.    Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col¿legiat.  
 La delegació haurà de constar per escrit i ser notificada al president de l’òrgan en el moment de la constitució de la sessió.  
 A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ell emeta, si escau, el membre delegat.  
   
   
 CAPÍTOL II: ÒRGANS UNIPERSONALS  
   
 SECCIÓ 1a: DIRECTOR DE L’INSTITUT UNIVERSITARI D’INVESTIGACIÓ  
   
 Article 16. Competències  
 1.    Corresponen al director de l’Institut Universitari d’Investigació les competències següents:  
 a-    Representar l’Institut, dirigir-lo i coordinar-ne la gestió ordinària.  
 b-    Convocar i presidir les reunions del Consell d’Institut i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions,  com també suspendre-les quan aprecie que concorre causa justificada.  
 c-    Executar els acords adoptats pel Consell d’Institut.  
 d-    Informar el Consell d’Institut dels acords adoptats i actuacions seguides per la Comissió Permanent.  
 e-    Supervisar l’execució dels plans d’activitats a desenvolupar per l’Institut i elaborar la memòria anual d’aquestes.  
 f-    Vetlar pel compliment de la dedicació del personal docent i investigador.  
 g-    Dirigir l’activitat del personal d’administració i serveis adscrit a l’Institut.  
 h-    Proposar al rector el nomenament del secretari.  
 i-    Informar el Consell d’Institut, almenys semestralment, de l’estat d’execució del pressupost assignat pel Consell de Govern de la Universitat d’Alacant.  
 j-    Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell d’Institut.  
 2.    En cas de vacant, absència, malaltia o altra causa legal, les funcions del director seran assumides pel secretari de l’institut.  
   
 Article 17. Elecció       
 1 . El Consell d'Institut elegirà al director entre els professors i investigadors doctors membres de l'Institut Universitari d'Investigació, amb almenys dos trams d'investigació reconeguts.   
   
 2 . L'elecció de director d'Institut serà per votació nominal i secreta. El vot serà personal i indelegable, admetent-se la possibilitat de vot anticipat.   
 3 . Amb una antelació mínima d'un mes abans per a concloure el mandat ordinari, se celebrarà una sessió del Consell d'Institut en la qual es convocaran les eleccions, es determinarà les dates i els horaris de dues sessions de Consell d'Institut en la qual haja de procedir-se a la presentació de candidatures i a la votació, respectivament. Entre l'una i l'altra sessió del Consell d'Institut existirà un termini mínim de set dies naturals i un termini màxim de quinze dies naturals.   
 4 . En la primera sessió del Consell d'Institut, es procedirà a la presentació de candidatures, havent de comprovar el secretari de l'Institut la no concurrència de causes d'inelegibilitat. Admeses les candidatures, i si així s'acorda, es procedirà a atorgar un torn de paraula als candidats presentats, i s'obrirà seguidament, si escau, l'oportú debat.   
 5 . En aquest mateix Consell es procedirà al sorteig públic de la mesa electoral i els seus suplents entre els membres presents del Consell. No podran formar part d’aquesta els candidats. La mesa electoral estarà formada per tres membres, procurant que estiguen representats els col¿lectius de professors, alumnat i personal d'administració i serveis. Almenys un dels membres de la mesa serà professor doctor pertanyent als cossos docents universitaris i exercirà de president. La mesa electoral resoldrà quantes reclamacions pogueren ocasionar-se en la votació, escrutini i proclamació del candidat electe i adoptarà les mesures precises per a garantir el secret de la votació.   
 6 . L'elector que vulga emetre el seu vot de forma anticipada haurà de fer-lo des de l'endemà a la presentació de les candidatures fins al dia anterior a la celebració de la sessió de Consell d'Institut en la qual es procedisca a l'elecció. L'emissió del vot anticipat exclou el dret a realitzar-lo presencialment.   
 7 . L'elector sol¿licitarà exercir el seu dret a vot anticipat a la mesa electoral, a través de la Secretaria de l'Institut. Una vegada comprovada la identitat de l'elector, el president de la mesa electoral expedirà a l'elector una certificació de la seua pertinença al Consell d'Institut, un sobre grandària gran, altre petit i la papereta de votació.   
 8 . L'elector, dintre del termini establert a aquest efecte, introduirà la papereta en el sobre de menor grandària, i aquest, juntament amb la certificació de pertinença al Consell de l'Institut, al seu torn, en el de grandària major. El sobre major, signat per l'inrevés, ho dirigirà al president de la mesa electoral a través de la Secretaria de l'Institut.   
 9 . En la sessió del Consell d'Institut en la qual haja de portar-se a terme l'elecció, que serà convocada amb aquest exclusiu objecte, actuarà de president el de la mesa electoral. Comprovada la identitat de l'elector i el seu dret a votar, aquest lliurarà al president el sobre de la votació, qui ho introduirà en la urna.   
 10 . Una vegada finalitzat el període de votació i realitzada l'oportuna anotació de vot en el cens, el president obrirà el sobre major dels vots emesos de forma anticipada davant els membres de la mesa i dipositarà el sobre petit dintre de la urna, procedint seguidament a barrejar els diferents vots abans d'obrir la urna per a l'escrutini.   
 11 . Conclosa la votació, la mesa electoral procedirà, en la mateixa sessió del Consell, a l'escrutini, que tindrà caràcter públic.   
 12 . Resultarà triat el candidat que obtinga el major nombre de vots. Els casos d'empat es resoldran a favor del candidat de major categoria en els cossos docents universitaris i, de persistir la igualtat, a favor del de més antiguitat en la Universitat d'Alacant en el corresponent cos.   
   
 13 . Si no es presentés cap candidat, el director cessant o qui exerceixi les seues funcions continuarà exercint-les. En aquest cas, s'efectuarà una nova convocatòria per a l'elecció de director en el termini màxim d'un mes.  
   
 Article 18. Mandat, remoció, nomenament i cessament.  
 1.    El mandat del director serà de quatre anys. La seua reelecció serà possible una sola vegada.  
 2.    El director de l’Institut podrà ser remogut pel Consell d’Institut. La moció de censura haurà de ser presentada, almenys, per una cinquena part dels membres del Consell, i requerirà per a ser aprovada el vot favorable de la majoria absoluta dels membres que el componen.  
 Seran d’aplicació en aquests casos les previsions que arreplega l’article 85 de l’Estatut de la Universitat d’Alacant.  
 3.    El nomenament i el cessament del director, d’acord amb les propostes del Consell d’Institut, corresponen al rector.  
   
 SECCIÓ 2a: SECRETARI DE L’INSTITUT UNIVERSITARI D’INVESTIGACIÓ  
   
   
 Article 19. Nomenament, substitució i cessament  
 1.    El secretari serà nomenat pel rector, a proposta del director de l’Institut, entre els doctors membres de l’Institut Universitari d’Investigació amb dedicació a temps complet en la Universitat d’Alacant.  
 2.    En cas de vacant, absència o malaltia, el secretari serà substituït per el membre d’Institut designat pel director.  
 3.    El secretari cessarà en el seu càrrec a petició pròpia, a proposta del director o quan concloga el mandat d’aquest. En aquest últim cas, continuarà en el seu càrrec interinament mentre no es produïsca el nomenament de nou director.  
   
   
 Article 20. Funcions  
   
 Al secretari li correspon l’elaboració i custòdia de les actes i documents oficials de l’Institut, la col¿laboració en la coordinació de la gestió d’aquest, donar fe dels acords del Consell, i si escau de la Comissió Permanent, i totes les funcions que li puga encomanar el director.  
   
 CAPÍTOL III: UNITATS D'INVESTIGACIÓ   
   
 Article 21. Unitats d'investigació   
 El Consell del Institut podrà crear unitats d'investigació  a l’efecte de la organització i funcionament de l’Institut. Les unitats estaran integrades pels membres de l’Institut, agrupats a iniciativa propia, d’acord amb les línies i projectes d’investigació en que desenvolupin el seu treball. Donada la naturalesa multidisciplinar de l’Institut, es fomentarà la formació d’equips d’investigació que agrupen temporalment a investigadors de diferents unitats.   
    
 Article 22. Creació, modificació i supresió d’unitats d’investigació   
 La creació, modificació i supresió d'unitats d'investigació s’acordarà pel Consell d’Institut, a proposta del personal docent i investigador doctor o de la Comissió Permanent, i serà necessari el vot favorable de almenys  dos terceres parts dels assitents.   
 Quand el Consell d’Institut acorde la supresió de una unitat, el seu coordinador cessarà en la seua condició de membre de la Comissió Permanent de l’Institut.  
   
 Article 23. Coordinadors de les unitats d'investigació   
 Corresponen als coordinadors de les unitats d'investigació, per delegació del director, i sense   perjudici de l’establert en la normativa vigent, les següents compentencies:  
       a)   Preparar la part de la memòria corresponent a la seua activitat.  
       b)   Proposar i promoure convenis, projectes i contractes d'investigació.  
 Amés, correspon al coordinador de la unitat convocar les reunions d’unitat, elaborar l’ordre       del dia de les seues reunions i elevar al Consell d’Institut les propostes i acords presos.  
 Els coordinadors de les unitats d’investigació s’elegiran per i entre el personal docent i investigador doctor integrant de cada una que acrediten almenys un sexenni d'investigació o, en defecte d'això, l'acreditació positiva per l’organisme competent. Seran nomenats pel director de l'Institut per un període de quatre anys.  
 Article 24. Remoció i cessament  dels coordinadors de les unitats d’investigació  
 La majoria absoluta del personal docent i investigador doctor de la unitat d’investigació podrà sol.licitar, al Consell de l’Institut, mitjançant escrit raonat, la remoció del coordinador de la seua respectiva unitat d’investigació; l’efectivitat de la qual quedarà condicionada a la seua aprovació pel Consell.  
   
 Article 25. Funcionament   
 1.    Els investigadors de l'Institut tindran plena llibertat en l'elecció del seu tema d'investigació i en la planificació d’aquesta, sense menyscapte de les competències del Consell de l'Institut. Les activitats d'investigació dels becaris, investigadors contractats i eventuals col¿laboradors en materia de investigació hauran de ser aprovades pel personal docent i investigador doctor de l’Institut que supervise el seu treball.   
 2.    El personal docent i investigador doctor haura d'informar a la Comissió Permanent, a través del director, de la sol¿licitud de projectes que es tramiten a través de l’Institut, així com de les despeses derivades de l'execució d’aquests.   
 3.    Així mateix, el coordinador podrà sol¿licitar dels investigadors de la unitat informació sobre el treball científic que desenvolupen i els mitjans emprats per a això, sense vulnerar la confidencialitat dels resultats ni la propietat intel¿lectual d’aquests.   
   
 TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA   
   
 Article 26. Pla d’investigació i docència  
   
 L’Institut Universitari d’Investigació elaborarà anualment un pla d’investigació i docència que, a proposta del seu Consell, s’elevarà al Consell de Govern de la Universitat per a la seua aprovació.  
   
   
 Article 27. Mitjans  materials  
   
 1.    El pressupost propi de l’Institut li serà assignat directament pel Consell de Govern i serà gestionat d’acord amb el que preveu el títol V de l’Estatut de la Universitat d’Alacant, així com la normativa de gestió pressupostària pròpia de la Universitat.  
 2.    En aquest pressupost es consignaran, a més d’aquells ingressos directes de la Universitat, els que procedisquen de contractes, subvencions o altres ingressos específics dels docents i investigadors de l’Institut, en els termes que establisca la Universitat.  
 3.    La distribució dels espais i mitjans materials de què disposa l’Institut, si escau, entre els seus membres haurà de portar-se a terme atenent la seua respectiva activitat docent i investigadora.  
   
 Article 28. Gestió pressupostària  
   
 1.    Correspon al Consell d’Institut aprovar la distribució de la proposta de pressupost de l’Institut, com també la liquidació de comptes d’aquest.  
 2.    El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.  
 3.    El director d’Institut informarà, almenys semestralment, el Consell d’Institut de l’estat d’execució del pressupost de l’Institut.   
   
   
   
 TITULO III: REFORMA DEL REGLAMENT   
   
 Article 29. Reforma del Reglament   
 1.    El present Reglament podrà reformar-se a proposta del director de l'Institut o d'un terç dels membres del Consell d'Institut.   
 2.    L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell d'Institut.   
 3.    Una vegada aprovada, la proposta de reforma del Reglament serà elevada al Consell de Govern.   
   
   
 DISPOSICIÓ ADDICIONAL   
 Totes les denominacions contingudes en el present Reglament d'òrgans unipersonals de govern, representació, càrrecs i membres de la comunitat universitària, així com qualsevol altra denominació que s'efectuen en gènere masculí o femení s'entendran realitzades i s'utilitzaran indistintament en qualsevol dels gèneres, segons el sexe del titular que els ocupi o de la persona a la qual faci referència.   
   
 DISPOSICIONS TRANSITÒRIES   
 Primera. Mandat dels membres del Consell d'Institut Universitari d'Investigació   
 Els membres del Consell d'Institut triats d'acord amb el Reglament Electoral per a la primera elecció de consells d'instituts universitaris d'investigació i els seus directors, aprovat pel consell de Govern de la Universitat d'Alacant de 18/11/2004, continuaran exercint el seu càrrec fins al compliment del seu mandat.   
   
 Segona. Mandat del director de l'Institut Universitari d'Investigació   
 El director de l'Institut triat d'acord al procediment indicat en la disposició transitòria primera continuarà en l'exercici del seu càrrec fins al compliment del mandat previst en el present Reglament.   
   
 DISPOSICIÓ FINAL   
 Aquest Reglament entrarà en vigor a l'endemà de la seua publicació en el Butlletí Oficial de la Universitat d'Alacant, després de la seua aprovació pel Consell de Govern.





[Carretera Sant Vicent del Raspeig s/n  
03307 Sant Vicent del Raspeig - Alacant  
 Tel. 87 118 3425 - Fax 17 386 9107](https://www.google.es/maps/@24.945315,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12609&trk=tyah&trkInfo=tarId%2W2459617934225%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)